રાજકોટ માર્કેટિંગ યાર્ડમાં બારદાનના જથ્થામાં આગ લાગ્યા બાદ બારદાનનો રૂ.13.80 કરોડનો વીમો પકાવવાની ગુજકોટના મેનેજર મનોજ બ્રહ્મભટ્ટ સહિતનાઓએ તજવીજ કરી હતી, પરંતુ વીમા કંપનીઅે વીમો મંજૂર કર્યો નહોતો.કરોડોનો વીમો મંજૂર કરાવા મનોજ બ્રહ્મભટ્ટે દિલ્હીના અેડવોકેટ મહેશ તુલીનો સંપર્ક કર્યો હતો અને કરોડો રૂપિયાનો વીમો મંજૂર કરાવી દેવા માટે મહેશે એડવોકેટ મહેશ તુલીને રૂ.50 લાખની લાંચ આપી હતી. બારદાન કાંડમાં રિમાન્ડ દરમિયાન મનોજ બ્રહ્મભટ્ટ અને મગન સહિતનાઓની ઉપરોક્ત કબૂલાતને પગલે રાજકોટ પોલીસની ટીમ દિલ્હી દોડી ગઇ હતી, પરંતુ મહેશે કોર્ટનું શરણું લઇ લીધું હતું અને કોર્ટે મહેશની ધરપકડ સામે સ્ટે આપતાં પોલીસ ખાલી હાથ પરત આવી હતી. મામલો કોર્ટમાં પહોંચતા ક્રાઇમ બ્રાંચના પીઆઇ એચ.એમ.ગઢવી અને તેની ટીમ ફરીથી રાજકોટ દોડી ગઇ હતી. બારદાન કાંડમાં મહેશ તુલીની ધરપકડ અને પૂછપરછ શા માટે જરૂરી છે સહિતની વિગતો કોર્ટમાં રજૂ કરી મહેશની ધરપકડ સામેનો સ્ટે રદ કરવા રજૂઆત કરશે.